Shtohen debatet mbi nxjerrjen e identitetit të një agjenteje sekrete të CIA-s në vitin 2003
Demokratët në Kongres intensifikuan thirrjet që presidenti të shkarkojë nga detyra  Karl Roven, i cili mendohet se ka nxjerrë emrin e a
Ndërsa presidenti Bush nuk dha asnjë shenjë dje se ekzistonte ndonjë tension mes tij dhe këshilltarit Karl Rove, Uashingtoni u shndërrua në një skenë të denjë për drama politike. Ish-ambasadori Joseph Wilson, e shoqja e të cilit është agjentja e CIA-s, së cilës iu zbulua identiteti, bëri thirrje për largimin nga detyra të zotit Rove. Zoti Wilson, që ka qenë ambasador në Afrikë dhe i ngarkuar me punë në Irak, shkaktoi nervozizëm në administratën e Presidentit Bush, para se Shtetet e Bashkuara dhe aleatët e tyre të ndërhynin në Irak, duke e vënë në dyshim hapur pohimin e presidentit Bush se Saddam Husseini ishte përpjekur të blinte uranium në Afrikë. Senatori demokrat nga New Yorku Charles Schummer thotë se zoti Rove ka shkelur standardet e larta që duhet të kenë zyrtarët e qeverisë. Zoti Rove, nuk e ka pranuar që t’i ketë dhënë identitetin e zonjës Plame, gazetarit të revistës Time, Matthew Cooper. Nxjerrja me vetëdije dhe qëllim e identitetit të një agjenti të fshehtë të CIA-s, përbën vepër penale në Shtetet e Bashkuara. tha senatori Schumer. Udhëheqësi i pakicës demokrate në senat, Harry Reid, foli në të njëjtën linjë: Por republikanët janë hedhur menjëherë në mbrojtje të këshilltarit të Presidentit dhe po vënë në dyshim besueshmërinë e ambasadorit Wilson. shton Pat Robert me komisionin e zbulimeve. Hetimi për nxjerrjen e identitetit të agjentes së CIA-s, ka sjellë si rezultat burgosjen e gazetares Judith Miller të New York Times-it, pasi nuk pranoi të nxirrte burimin. Gazetari i revistët Time, Matthew Cooper dëshmoi këtë javë para një jurie për të njëjtin rast, pasi burimi i tij e çliroi nga detyrimi për të mos ta nxjerrë identitetin e tij.